OpenLLM-France/wikimedia huggingface dataset:
# El Vicenç

El Vicenç és un monument del municipi de les Masies de Roda (Osona) protegit com a bé cultural d'interès local.

## Descripció

Masia orientada a ponent. Presenta una planta de tipus rectangular, amb la façana a la part de l'aiguavés, amb el portal d'entrada de forma rectangular. A la part dreta de la casa s'hi annexionen unes galeries on les arcades de la part baixa són de pedra vista i obertes, mentre que les de la part superior són cobertes. Al davant es forma un petit jardí que condueix a l'església de Sant Miquel de guàrdia. A la part posterior de la casa hi ha balcons. A la part esquerra de la façana hi ha una eixida que correspon al primer pis, on s'observa un pou i una cisterna. La casa té finestres que marquen la forma goticitzant. Enfront de la casa hi ha una masoveria, ara destinada només a dependències agrícoles. La construcció és de pedra arrebossada.

## Història

Masia situada al puig de la Guàrdia i al costat de l'església de Sant Miquel, que ha rebut aquest nom. Les notícies de l'església es remunten al 1012, i al segle xiv apareix com a sufragània de Roda de Ter. La història del Vicenç deu anar lligada a la de l'església. És un antic mas que ha sofert diferents reformes, les més notables daten, com és freqüent, del segle xviii, època en què també es reformà l'església. El portal d'entrada data de 1587 i el de la masoveria el 1632.

## Referències

* 1 2 3 4 5 6 «El Vicenç». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 novembre 2012].

## Enllaços externs

* «El Vicenç». Mapa de patrimoni cultural. Diputació de Barcelona.
# Bhupalpatnam

Bhupalpatnam fou un principat tributari protegit del tipùs zamindari, el més occidental de l'estat de Bastar, dins el districte de Chanda a les Províncies Centrals. La seva superfície era de 1813 km² i la població de 9943 habitants (any 1881) amb 111 pobles. El sobirà o zamindar era un gond.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Bratuš

Bratuš és un poble del municipi de Baška Voda (Split-Dalmàcia, Croàcia). Fou fundat al segle xviii per algunes famílies de pescadors de Podgora.
# Alagna Valsesia

Alagna Valsesia (alemany Im Land) és un municipi italià, situat a la regió del Piemont. L'any 2007 tenia 431 habitants. És un dels municipis de la minoria walser. Limita amb els municipis de Gressoney-La-Trinité (Vall d'Aosta), Macugnaga (VB), Rima San Giuseppe, Riva Valdobbia i Zermatt (Valais).

## Administració

Llista d'alcaldes :
| Període | Identitat | Partit |
| 2004- | Sandro Bergamo | Llista cívica |

## Situació de l'alemany al Municipi

Situació segons un estudi fet per la Università degli Studi Gabriele D'Annunzio de Pescara el 1999.
| Any | Població | Parlants actius | Parlants passius |
| 1976 | 451 | 68 (15,1%) | - |
| 1993 | 755 | 37 (4,9%) | 23 (3%) |
| 1996 | 443 | 32 (7,2%) | 22 (5%) |
# Viedma

Viedma és la capital i la quarta ciutat més gran de la província de Río Negro, al nord de la Patagònia, Argentina. La ciutat té 59.993 habitants (2022), i està situada al marge sud del riu Negro, a uns 30 quilòmetres de la costa atlàntica, i 960 km de la ciutat de Buenos Aires per la Ruta Nacional 3 .

## Història

Juntament amb la ciutat de Carmen de Patagones a l'altra banda del riu a la província de Buenos Aires, Viedma és l'assentament europeu més antic de la Patagònia, fundat per Francisco de Viedma y Narváez amb el nom de Nuestra Señora del Carmen el 22 d'abril de 1779. Originalment les dues ciutats eren una, anomenada Carmen de Patagones. El fort original es va construir al costat sud del riu a l'actual Viedma, però va ser destruït en pocs mesos. Es va construir un nou fort al costat nord, a l'actual Carmen de Patagones. Aquest fort va durar molt més, i la torre encara es manté en peu avui. La ciutat va créixer i finalment es va expandir a través del riu fins a l'actual Viedma. L'11 d'octubre de 1878, la ciutat es va dividir, amb el Riu Negro com a frontera.
Amb la Conquesta del Desert, la ciutat es va convertir en la capital de tota la Patagònia argentina i més tard, quan aquesta es va dividir encara més en territoris més petits, la capital del Territori del Río Negro. El 1880, Alvaro Barros, el primer governador de Río Negro, va canviar el nom de la ciutat pel de Viedma. Durant les greus inundacions de 1889, la capital de Río Negro va ser traslladada temporalment a Choele Choel, però ràpidament va ser restaurada a Viedma.
L'any 1986, durant la presidència de Raúl Alfonsín, es va proposar traslladar la capital federal de Buenos Aires a Viedma. Això va ser per reduir la congestió a Buenos Aires, per ajudar a desenvolupar la Patagònia i promoure el desenvolupament de l'interior. Un projecte de llei en aquest sentit va ser aprovat pel Congrés l'any següent, però a causa de problemes econòmics, el projecte s'havia estancat al final de l'administració d'Alfonsín el 1989

## Referències

* ↑ «Reseña Histórica». Viedma Capital. Gobierno de Río Negro. [Consulta: 24 setembre 2020].
* ↑ «Viedma, Capital Histórica de la Patagonia». Viedma. Municipalidad de Viedma. [Consulta: 24 setembre 2020].

## Enllaços externs

* Welcome Viedma (English)
* Viedma and around (Spanish)
* Clasificados Viedma (Spanish)
* Viedma Portal (Spanish)
* Viedma Accommodation Portal (English)
# Turó de la Ventosa

El Turó de la Ventosa és una muntanya de 1.215 metres que es troba al municipi de Montseny, a la comarca del Vallès Oriental.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bijji

Bijji fou un estat tributari protegit de l'Índia, del tipus zamindari, dins de l'estat de Bastar a les Províncies Centrals. Estava format per 85 pobles amb una població de 10.529 habitants el 1881.
La superfície de l'estat era de 2200 km².

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Bray (Irlanda)

Bray (en irlandès: Bré, i anteriorment Brí Chulainn) és una ciutat al nord del comtat de Wicklow, a Irlanda. D'acord amb el cens del 2006 té 31.901 habitants que la converteixen en la novena ciutat més gran de la república.

## Geografia

Bray està situada a la costa est d'Irlanda, a uns 20 km al sud de Dublín. Està banyada pel Mar d'Irlanda a l'est, Shankill és al nord i Greystones, al sud. La pintoresca vila d'Enniskerry queda a l'oest de Bray, a la falda de les Muntanyes Wicklow on neix el riu Dargle que desemboca al port de Bray.

## Agermanaments

* Begla, França
* Würzburg, Alemanya
* Dublin, Estats Units

## Galeria d'imatges

* Bray
* Port de Bray
* Alba a Bray
* Cases de Bray
* Bray desde Bray Head
* Escola de Saint Cronan's Boys'

## Enllaços externs

* Bray - Lloc web oficial
# Serra de les Planes (Olesa de Bonesvalls)

La Serra de les Planes és una serra situada entre els municipis d'Olesa de Bonesvalls i de Subirats, a la comarca de l'Alt Penedès, amb una elevació màxima de 575 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alaguir

Alaguir (en osset i en rus: Алаги́р), és una localitat d'Ossètia del Nord. Està situada a l'oest del riu Ardon, a 54 km a l'oest de la capital Vladikavkaz. L'any 2002 tenia 21.496 habitants. Va ser fundada l'any 1850 pel príncep Mikhail Vorontsov, namestnik del Caucas, prop d'una mina de plata i plom als voltants de la Gorja d'Alaguir. Inicialment fou una fortificació militar, esdevenint una localitat minera.
# Villa Paulita

La Villa Paulita, també coneguda com a Torre Volart, és un edifici de Puigcerdà (Baixa Cerdanya) inclòs a l'Inventari del Patrimoni Arquitectònic de Catalunya.

## Història

L'edifici original va ser construït el 1884 pel mestre d'obres i propietari Bartomeu Puig com a part de la urbanització Vora l'Estany, promoguda pel farmacèutic barceloní Salvador Andreu.
El 1920, fou adquirida per l'industrial tèxtil barceloní Ramon Volart i Costa i la seva esposa Paula Pich. El 1925, arran del casament de la seva filla Elvira amb Josep Maria Estany, Volart hi va promoure importants reformes. El matrimoni tindria tres fills: Josep Maria, Ramon i Elvira.
Finalment, després de servir de casa d'estiueig per a quatre generacions de la família, ha estat rehabilitada com a hotel, conservant el nom original.

## Descripció

Construcció de planta de creu amb una torre quadrangular, amb els angles en aresta i coberta molt apuntada. L'edifici té planta baixa i dos pisos, mentre que la torre és de quatre plantes. Les obertures verticals ressalten els seus emmarcats.

## Vegeu també

* Cases Volart i Estany

## Referències

* 1 2 3 4 «Història». Hotel Villa Paulita.
* 1 2 3 «Villa Paulita». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* 1 2 3 «Villa Paulita». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
* ↑ Cabana, 1992.
* 1 2 «Jose Maria Estany Jimenena». geneanet. cecil3.

## Bibliografia

* Cabana, Francesc «Les mantellines dels Volart». Fàbriques i empresaris. Els protagonistes de la Revolució Industrial a Catalunya. Enciclopèdia Catalana, 1992.

## Enllaços externs

* «Villa Paulita». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Turó del Vent (Llinars del Vallès)

El Turó del Vent és una muntanya de 389 metres que es troba al municipi de Llinars del Vallès, a la comarca del Vallès Oriental.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Lluís Casanovas i Riera

Lluís Casanovas i Riera (Barcelona, 1944 - Sabadell, 8 de maig de 2021) fou un capellà i sindicalista català que desenvolupà la seva tasca en l'àmbit dels joves, l'entorn obrer i en els moviments de cooperació a Sabadell.
Estudià filosofia i teologia al Seminari de Barcelona. L'any 1967 es traslladà a Sabadell, on entrà en contacte amb CCOO i participà en reunions i manifestacions, així com en la fundació del Centre de Joves del Poblenou de la Salut. S'ordenà capellà el 1969 en els barracons del barri, fets servir com a església. Com a capellà obrer, aprofundí en la seva participació social, sindical i política. Paral·lelament a la seva tasca de capellà, de la qual va renunciar a qualsevol remuneració econòmica, es guanyava la vida fent classses de geografia i història en una acadèmia, mentre que a la nit col·laborava voluntàriament a l'escola obrera del carrer de Sant Quirze de Sabadell. Més endavant canvià les classes pel treball manual en diverses empreses del metall, el transport, el sector tèxitil i químic, on participà en accions reivindicatives que el portaren a ser acomiadat en diverses ocasions. L'any 1973 deixà de ser capellà per casar-se, tot i que va continuar treballant socialment en la mateixa línia. L'any 1983 aprovà opoasicions de conserge a l'Ajuntament de Sabadell, on va treballar en diverses funcions fins al 2008, en què es va jubilar. Durant 20 anys va ser delegat de COCOO al Comitè d'Empresa de l'Ajuntament, i va portar a terme de manera conjunta i participativa amb la resta de la plantilla una tasca per tal d'aplicar millores salarials i socials, així com un treball solidari.
Vinculat a moviments de cooperació, fou responsable durant molts anys de la Fundació Pau i Solidaritat, i col·laborà també amb la Fundació Sabadell Solidari.
Actualment participa en la Coordinadora Un Altre Món és Possible, és afiliat al Sindicat de Pensionistes de CCOO, participa en la comissió promotora de la Universitat Popular de Sabadell i a l'Entesa per Sabadell.
L'any 2012 rep la Medalla al Treball President Macià de la Generalitat de Catalunya.

## Referències

* ↑ «Mor l'històric sindicalista Lluís Casanovas». Vila Press, 10-05-2021. [Consulta: 12 maig 2021].
* ↑ «La memòria democràtica de Sabadell (1939-1976)» (en català). Arxivat de l'original el 2014-08-07. [Consulta: 6 novembre 2015].
* ↑ Prat, Enric «El moviment per la pau a Sabadell, 1983- 1986'». Revista Arraona, pàg. Pàg. 166-181.
* ↑ «Crida per Sabadell. Llista electoral 2015». Arxivat de l'original el 2015-11-01. [Consulta: 6 novembre 2015].
* ↑ «El Govern reconeix els mèrits laborals de 14 persones i 6 empreses amb les medalles i plaques al treball President Macià 2012» (Nota de premsa) (en català). Generalitat de Catalunya, 20-11-2012. Arxivat de l'original el 2018-09-04. [Consulta: 6 novembre 2015].
# Bilihra

Bilihra fou un zamindari sense renda al districte de Sagar (o Saugor) a les Províncies Centrals, format per 5 pobles amb una superfície de 4 km². Originalment el formaven 12 pobles i foren assignats pel peshwa maratha a un feudatari de nom Prithwi Pat amb renda suspesa; els seus descendents en van tenir la possessió sense problemes fins al 1818 quan va passar als britànics i 7 dels pobles foren annexionats i els altres 5 foren deixats als posseïdors lliures de renda i a perpetuïtat. La capital fou Bilihra amb 1.519 habitants el 1881.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Breaking the Taboo

Breaking the Taboo és el 20è àlbum del grup de música heavy metal Loudness, publicat el 2006.

## Cançons

* Breaking The Taboo
* Brutal Torture
* Sick World
* Don't Spam Me
* Damnation
* The Love of my Life
* A Moment Of Revelation
* Dynamite
* Risk Taker
* I Wish
* Diving Into Darkness
* Without You

## Formació

* Minoru Niihara - Veus
* Akira Takasaki - Guitarra
* Masayoshi Yamashita - baix
* Munetaka Higuchi - bateria
# Serra Mala

La Serra Mala és una serra situada al municipi de Castellet i la Gornal a la comarca de l'Alt Penedès, amb una elevació màxima de 207 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alain Gérard

Alain Gérard (Tréméven, 2 de desembre de 1937 - Kemper, 26 de febrer de 2018) va ser un polític bretó. Administratiu de professió, treballà a la Mútua de Crèdit Marítim. A les eleccions legislatives franceses de 1978 fou elegit diputat per Finisterre pel Reagrupament per la República, i senador a les eleccions de 1986. Fou reescollit senador pel mateix partit a les eleccions de 1988, 1993 i 1997, i per la Unió pel Moviment Popular a les de 2002. El 2008 no es presentà a la reelecció.
És membre del Consell General de Finisterre. A les eleccions municipals franceses de 2001 vencé el candidat socialista i fou escollit alcalde de Quimper, però a les eleccions municipals de 2008 fou derrotat pel candidat socialista Bernard Poignant.

## Enllaços externs

* (francès) Fitxa del Senat Francès
* (francès) Fitxa a l'Assemblea Nacional
| Precedit per: Bernard Poignant | Alcalde de Quimper 2001 - 2008 | Succeït per: Bernard Poignant |
# Turó Gros (Fogars de Montclús)

El Turó Gros és una muntanya de 1.644 metres que es troba al municipi de Fogars de Montclús, a la comarca del Vallès Oriental.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Turó Gros (Fogars de Montclús)». Gran Enciclopèdia Catalana. Barcelona: Grup Enciclopèdia Catalana.
# Província de Santa Cruz

Santa Cruz (en el text de la Constitució provincial: Província de Santa Cruz) és una de les vint-i-tres províncies que hi ha a la República Argentina. Alhora, és un dels vint-i-quatre estats autogovernats o jurisdiccions de primer ordrei un dels vint-i-quatre districtes electorals que conformen el país legislatius nacionals. La seva capital i ciutat més poblada és Río Gallegos.
Limita al nord amb Chubut i a l'est amb l'oceà Atlàntic, i al sud i oest amb la Regió d'Aysén i amb la Regió de Magallanes i de l'Antàrtica Xilena, a Xile.
La província està organitzada en 7 departaments:
* Corpen Aike (Puerto Santa Cruz).
* Deseado (Puerto Deseado).
* Güer Aike (Río Gallegos).
* Lago Argentino (El Calafate).
* Lago Buenos Aires (Perito Moreno).
* Magallanes (Puerto San Julián).
* Río Chico (Gobernador Gregores).

## Referències

* ↑ Constitució de la Província de Sana Cruz
* ↑ "Jurisdicció de primer ordre" a Argentina
* ↑ Estats Provincials - "La República Argentina és un estat Federal constituït per 23 Províncies i una Ciutat Autònoma".
* ↑ Constitució Nacional Argentina vigent - Segona part "Autoritats de la Nació"
# Bimlipatam

Bimlipatam fou un estat tributari protegit del tipus zamindari al districte de Vizagapatam, presidència de Madras avui a Andhra Pradesh. Estava format per 119 pobles amb una població de 106.267 habitants el 1881. La superfície del zamindari era de 546 km².
La capital era Bimlipatam (també Bheemunipatnam o Bhimunipatnam o Bheemili), creada municipalitat el 1861 (la primera a l'Índia continental el 9 de febrer), amb 8582 habitants el 1881 i 44.156 habitants el 2001.
La ciutat fou fundada per Bhima, un dels rages pandaves. Al segle XVII els holandesos hi van establir una factoria que van conservar fins al 1825 quan fou cedida als britànics.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Breda (Països Baixos)

Breda és una ciutat neerlandesa, localitzada al Brabant del Nord. Té 183.456 habitants (2017). Hi conflueixen els rius Mark i Aa. Limita al nord amb Moerdijk, Drimmelen i Oosterhout, a l'oest amb Etten-Leur, a l'est amb Gilze en Rijen i al sud amb Zundert, Hoogstraten i Alphen-Chaam.

## Història

Va ser una part del Marquesat d'Anvers i un feu del duc de Brabant des de l'any 1200 fins a l'any 1404, que va passar en mans de la Casa de Nassau.
Va ser conquerida pels espanyols el 1581 en temps de regnat de la Casa d'Àustria i més tard, el 1590, reconquerida pels holandesos. S'hi van mantindre fins al 1625, quan les forces espanyoles van obtenir la capitulació de la ciutat (rendició de Breda). Aquest esdeveniment va ser recollit per Velázquez en la seva pintura sobre tela La rendició de Breda. Els holandesos la van recuperar el 1637.

## Esports

És seu de l'equip de futbol, el NAC Breda, el qual va participar en l'edició de la Copa de la UEFA del 2003-2004 caient en la primera ronda contra el Newcastle United F.C..

## Administració

* PvdA (11 regidors)
* CDA (8 regidors)
* VVD (7 regidors)
* SP (4 regidors)
* Breda'97 (3 regidors)
* GroenLinks (3 regidors)
* D66 (2 regidors)
* Leefbaar Breda (1 regidor)

## Personatges il·lustres

* Corry Brokken (1932), cantant, presentadora, jutge-suplent
* Jan Ingenhoven (1876-1951), director d'orquestra i compositor,
* Dimitri van Toren.
* Tiësto (Tijs Michiel Verwest) (1969) DJ i productor de música house-Trance
* Hardwell (Robbert van de Corput) (1988) DJ i productor de Electro House, Progressive House i Tech House

## Enllaços externs

* Pàgina oficial de Breda (anglès)
# Duran (la Pobla de Massaluca)

El Duran és una muntanya de 358 metres que del municipi de la Pobla de Massaluca, a la comarca de la Terra Alta. Al cim hi ha un vèrtex geodèsic (referència 246135001 de l'ICC).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
Viccionari
# Alamor

Alamor és una localitat al cantó Puyango, província de Loja, Equador. És l'extrem sud-occidental de la província de Loja. Alamor limita al nord amb el cantó Paltas i la província d'El Oro, al sud amb els cantons de Celica i Pindal, a l'est amb part de Celica i Paltas i a l'oest amb Zapotillo i la república del Perú.

## Geografia

Puyango té sis parròquies: Una urbana (Alamor, capital cantonal) i cinc rurals: Vicentino, Mercadillo, El Limo, Ciano i El Arenal. Alamor és a 214 km de la capital provincial i 140 km de la ciutat de Machala.
    Latitud 4´02´
    Longitud 80´01´W
    Altura 1380 m sobre el nivell del mar
    Temperatura mitjana 18º C
    Superfície 643 km²
    Població 16.804 habitantsPuyango gaudeix d'un clima temperat, càlid humit. En les parts baixes la temperatura aconsegueix els 26 °C, i en les parts de serralada la temperatura fluctua entre els 14 °C i 18 °C
Dues serralades sobresurten al territori: La de Alamor i la de los Obreros en la qual predominen el Cerro Negro i Curiachi. La serralada de El Limo es divideix en les branques: Canoes, Puerto Nuevo, Banderones, Gentil i Achiral.
El riu Puyango, el més cabalós, serveix de límit amb El Oro i Perú, desemboca en l'oceà Pacífic amb el nom de riu Tombis; el riu Alamor neix als contraforts de la serralada de Guachanamá, en el seu recorregut passa pels cantons Pindal i Zapotillo i diposita les seves aigües a l'Oceà Pacífic, a més tenim importants rierols com Ingenio, Cochurco i Shoa (Tunima).
Els principals productes són el cafè, blat de moro, banana, canya per treure panela o aiguardent, també s'hi cultiven cítrics; taronges, llimones i altres fruites tropicals. En l'aspecte ramader, el boví, porcí, equí i aviram.

## Símbols

    Escut Està dividit en quatre quarters, en ells es destaquen; el riu Puyango, el sol, la bandera del cantó, eines de llaurar i la ramaderia bovina. En la part exterior tenim una branca de cafè i una planta de blat de moro, principals productes agrícoles de la zona i un llaç on va el seu nom i la data de creació del cantó
    Bandera Comprèn tres franges horitzontals d'una mateixa dimensió, els seus colors són: groc en la part superior, verd al centre i blanc en la part inferior.
    Himne El Dr. Luís Antonio Aguirre rector de Alamor és l'autor de l'himne a la parròquia Alamor.
    L'escut i la bandera de Puyango, van ser aprovats en sessió solemne del 23 de gener de 1966. En 1979 el Dr. Marcelo Reyes Orellana, escriu la lletra de l'actual himne a Puyango que va ser oficialitzat per la càmera de edils el 3 de desembre de 1989.

## Festes cíviques i religioses

* 23 de gener, aniversari de la creació del cantó de Puyango.
* 16 de juliol, festa comercial i religiosa en homenatge a la Verge del Carmen.
* 15 d'agost, festa comercial i religiosa en homenatge a la Verge de l'Asunción.
* 14 de setembre festa comercial i religiosa en honor de Nostre Senyor de Girón, en Mercadillo.
* 8 de desembre, festa comercial i religiosa en honor de la Immaculada Concepció
# Daniele Righi

Daniele Righi (Colle di Val d'Elsa, 28 de març del 1976) és un ciclista italià, ja retirat, que fou professional des del 1999 al 2012.
Va començar la seua carrera com a ciclista l'any 1999 a l'equip Mobilvetta Design-Northwave. El 2000, però, va fitxar per l'equip Alexia Alluminio on es va estar fins a l'any 2002 en què va fitxar pel Lampre.
Ha participat en carreres com ara el Giro d'Itàlia, la Volta Ciclista a Espanya o el Tour de França. Les úniques victòries amb què compta el seu palmarès són les contra-rellotge per equips de l'any 2003 a la Setmana Coppi i Bartali i la de l'any 2007 a la Volta a Polònia.
Una vegada retirat passà a exercir tasques directives a l'equip Lampre-Merida.

## Palmarès

* 1999
** 1r al Giro del Valdarno
* 2003
** Vencedor d'una etapa de la Setmana de Coppi i Bartali (CRE)
* 2007
** Vencedor d'una etapa de la Volta a Polònia (CRE)

### Resultats al Giro d'Itàlia

* 2002. 85è de la classificació general
* 2004. 96è de la classificació general
* 2010. 49è de la classificació general
* 2011. 125è de la classificació general
* 2012. 101è de la classificació general

### Resultats a la Volta a Espanya

* 2003. 125è de la classificació general
* 2004. 107è de la classificació general
* 2010. 112è de la classificació general
* 2011. 141è de la classificació general

### Resultats al Tour de França

* 2005. 110è de la classificació general
* 2006. 109è de la classificació general
* 2007. 96è de la classificació general
* 2008. 127è de la classificació general
* 2009. 110è de la classificació general

## Referències

* ↑ «Righi, Marzano retire from riding for Lampre». Cycling News. Future Publishing Limited, 10-12-2012 [Consulta: 6 gener 2013].
* ↑ «RIGHI Daniele». Arxivat de l'original el 2024-09-11. [Consulta: 30 desembre 2024].
* ↑ Archives, Cycling. «Daniele Righi» (en anglès). [Consulta: 30 desembre 2024].
* ↑ Alexandre Mignot. «Righi et Marzano intègrent le staff de la Lampre», 10 décembre 2012.

## Enllaços externs

* Fitxa de Daniele Righi a sitiodeciclismo.net